Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 288/14/7703	Kežmarok, 20.5.2014
EEČ : 2-56-54-2014

U Z N E S E N I E

Trestná vec:	obvinená XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Kežmarok
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 750,00 € 
b.	Peňažná suma určená na všeobecne prospešné účely: 400,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX v XXXXX, XXXXX, XXXXX XXXXX, XXXXX, IČO: XXXXX, č. účtu: XXXXX, vedený v XXXXX, XXXXX, pobočka XXXXX
d.	Suma odovzdaná štátu na peňažnú pomoc obetiam trestnej činnosti: 200,00 €

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom Obv.odd. PZ XXXXX pod spisovou značkou ORP-XXXXX/KK-KK-2014.
preto, že dňa 26.12.2013 v čase okolo 00.30 hod. po tom, ako sa pohádala s XXXXX, pristúpila v XXXXX na XXXXX k tam zaparkovanému osobnému motorovému vozidlu zn. XXXXX, evidenčného čísla XXXXX, fialovočervenej farby, na ktorom kľúčom poškriabala zadný pravý blatník, predný ľavý blatník, predné a zadné dvere z oboch strán, na prednej kapote vozidla vyryla neslušný nápis, čím takto spôsobila spoločnosti XXXXX, so sídlom XXXXX, XXXXX, IČO: XXXXX, škodu v sume 750,- eur. 

Odôvodnenie: 
	Uznesením povereného príslušníka Okresného riaditeľstva Policajného zboru XXXXX, Obvodného oddelenia Policajného zboru XXXXX, sp. zn. ORP-XXXXX/KK-KK-2014 z 3.3.2014 bolo začaté trestné stíhanie a súčasne vznesené obvinenie XXXXX pre prečin poškodzovania cudzej veci podľa § 245 ods. 1 Trestného zákona na skutkovom základe, uvedenom vo výrokovej časti uznesenia. 
	
	V priebehu prípravného konania poverený príslušník PZ vypočul obvinenú XXXXX, XXXXX - zástupcu poškodeného, zabezpečil vyčíslenie škody, doklad o úhrade spôsobenej škody, zápisnicu o obhliadke miesta činu s fotodokumentáciou, výpis z obchodného registra poškodenej spoločnosti, evidenčnú kartu vozidla, správy a charakteristiky na obvinenú, odpis registra trestov, spisový materiál z mediačného konania Okresného súdu v XXXXX sp. zn. XXXXX. 

	Takto vykonaným dokazovaním bol objektívne zistený skutkový stav, pričom možno jednoznačne konštatovať, že v tomto prípade ku skutku skutočne došlo, skutok je prečinom poškodzovania cudzej veci podľa § 245 ods. 1 Trestného zákona a tohto sa mala dopustiť práve obvinená XXXXX.   

	Preskúmaním vyšetrovacieho spisu bolo zistené, že vzhľadom na okolnosti prípadu a vzhľadom na osobu obvinenej je možné postupovať v zmysle ustanovenia § 220 ods. 1 Trestného poriadku. 

	Podľa § 245 ods. 1 Trestného zákona možno za prečin poškodzovania cudzej veci uložiť trest odňatia slobody až na jeden rok. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci.
 
	V priebehu prípravného konania bola na Okresnom súde v Kežmarku vykonaná mediácia, počas ktorej obvinená a poškodený dali súhlas k vykonaniu mediácie, vyjadrili súhlas s postupom podľa § 220 ods. 1 Trestného poriadku a dňa 2.4.2014 uzatvorili dohodu o zmieri. 

	Obvinená XXXXX slobodne, vážne a určito vyhlásila, že spáchala skutok, pre ktorý je stíhaná, svoje konanie oľutovala, urobila opatrenia na náhradu škody poškodenému formou náhrady spôsobenej škody.

	Zástupca poškodeného, XXXXX, konateľ poškodenej spoločnosti vyhlásil, že škoda bola uhradená jej zaplatením v celkovej sume 750,- eur, s výškou nahradenej škody a spôsobom jej úhrady súhlasil, vyhlásil, že jeho nároky na náhradu škody boli plne uspokojené.  

	Obvinená zložila na účet Okresnej prokuratúry XXXXX peňažnú sumu 400,- eur (štyristo) určenú na všeobecne prospešné účely, z ktorej 200,- eur podľa dohody o zmieri určila XXXXX, IČO: XXXXX, č. účtu: XXXXX, vedený v XXXXX, XXXXX, pobočka XXXXX. Táto suma je primeraná závažnosti spáchaného trestného činu.  

	Obvinená XXXXX je nemajetná, slobodná, býva v spoločnej domácnosti s rodičmi, je zamestnaná ako čašníka vo XXXXX. Z miesta trvalého bydliska nie je negatívne hodnotená, podľa zabezpečenej lustrácie v evidencii priestupkov nemá žiaden záznam, podľa odpisu registra trestov doposiaľ nebola súdne trestaná.

	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery, som dospela k záveru, že takýto spôsob je dostačujúci z hľadiska naplnenie účelu Trestného zákona a Trestného poriadku.  

	S poukazom na všetky uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie: 
XXXXX

JUDr. Martina Strižovská
prokurátorka